3 หุ้นอิเล็กทรอนิกส์ร่วงหนัก! หลังค่าเงินบาทแข็ง-ราคาหุ้นวิ่งเกินพื้นฐาน
3 หุ้นอิเล็กทรอนิกส์ร่วงหนัก! หลังค่าเงินบาทแข็ง-ราคาหุ้นวิ่งเกินพื้นฐาน
3 หุ้นอิเล็กทรอนิกส์ร่วงหนัก! หลังค่าเงินบาทแข็ง-ราคาหุ้นวิ่งเกินพื้นฐาน
2 ม.ค. 2563

ผู้สื่อข่าวรายงานว่า ราคาหุ้นบริษัท เคซีอี อีเลคโทรนิคส์ จำกัด (มหาชน) หรือ KCE ล่าสุด ณ เวลา 12.04 น. อยู่ที่ระดับ  23 บาท ปรับตัวลดลง 1.50 บาท หรือ 6.12% ด้วยมูลค่าการซื้อขาย 711.23 ล้านบาท
ขณะที่ หุ้นบริษัท ฮานา ไมโครอิเล็คโทรนิคส จำกัด (มหาชน) หรือ HANA อยู่ที่ระดับ 32.75 บาท ปรับตัวลดลง 1.75 บาท หรือ 5.07% ด้วยมูลค่าการซื้อขาย 130.99 ล้านบาท
บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA อยู่ที่ระดับ 52.50 บาท ปรับตัวลดลง 1 บาท หรือ 1.87% ด้วยมูลค่าการซื้อขาย 30.27 ล้านบาท
ทั้งนี้ นางสาวสุรีย์พร ทีวะสุเวทย์ ผู้อานวยการอาวุโส ฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า หุ้นกลุ่มอิเล็กทรอนิกส์ปรับตัวลงวันนี้ เนื่องจากค่าเงินบาทปรับตัวแข็งค่าขึ้นมากเป็นปัจจัยกดดันหลัก ประกอบกับ ก่อนหน้านี้ราคาหุ้นได้ปรับตัวขึ้นไปค่อนข้างมากแล้ว
โดยในปี 63 ปัจจัยที่ต้องติดตามดูของหุ้นกลุ่มนี้ คือ สงครามทางการค้าระหว่างสหรัฐและจีนที่ส่งผลกระทบทั้งบวกและลบ ซึ่งที่ผ่านมาก็เริ่มคลี่คลายมากขึ้น และต้องติดตามการฟื้นตัวของธุรกิจว่าจะช้ากว่าที่คาดการณ์หรือไม่ หลังจากได้ผ่านจุดที่แย่สุดในปี 62 มาแล้ว หากฟื้นตัวได้ช้ากว่าคาด และสงครามการค้าฯ กลับมากดดันก็อาจจะส่งผลต่อหุ้นกลุ่มดังกล่าวปรับตัวลงได้ต่อ
ทั้งนี้ แนะนักลงทุนในปี 63 แค่เก็งกำไรหุ้นกลุ่มอิเล็กทรอนิกส์ เนื่องจากราคาหุ้นสะท้อนการฟื้นตัวไปแล้ว และไม่ค่อยมีอัพไซต์สำหรับลงทุน รวมถึงผลประกอบการในปี 62 น่าจะออกมาไม่ดี น่าจะส่งผลต่อการจ่ายปันผลที่ไม่ได้สูงมากนัก 
 
 